ΓΡΑΠΤΗ ΕΡΩΤΗΣΗ E-1860/02

υποβολή: Bart Staes (Verts/ALE) προς την Επιτροπή

(28 Ιουνίου 2002)

Θέμα: Ενημερωτική εκστρατεία σχετικά με τη διεύρυνση της Ένωσης

Στις 29 Μαΐου 2002, στα πλαίσια δημοσκόπησης σχετικά με τις γνώσεις και το ενδιαφέρον των πολιτών για το θέμα της διεύρυνσης, η Επιτροπή γνωστοποίησε ότι από τον προϋπολογισμό των 150 εκατομμυρίων ευρώ που προορίζονταν για τη διοργάνωση ευρείας ενημερωτικής εκστρατείας σχετικά με τη διεύρυνση, δεν είχε διατεθεί σχεδόν το παραμικρό ποσό. Τούτο δε παρά το γεγονός ότι μια προγενέστερη παρόμοια δημοσκόπηση είχε αποδείξει ότι οι γνώσεις και το ενδιαφέρον για τη διεύρυνση ήταν κατά μέσον όρο πολύ χαμηλού επιπέδου.

Μπορεί να αναφέρει η Επιτροπή για ποιο λόγο άργησε τόσο πολύ να δρομολογήσει μια ενημερωτική εκστρατεία σχετικά με τη διεύρυνση, ενώ γνώριζε ότι ο μέσος πολίτης της ΕΕ ήταν ανεπαρκώς πληροφορημένος και αδιάφορος ως προς το θέμα αυτό·

Κατά πόσο και εντός ποιας προθεσμίας προτίθεται η Επιτροπή να δρομολογήσει τη σχετική ενημερωτική εκστρατεία·

Απάντηση του κ. Verheugen εξ ονόματος της Επιτροπής

(2 Αυγούστου 2002)

Το Αξιότιμο Μέλος έχει δίκαιο να επισημαίνει το πρόβλημα της ενημέρωσης που έχει το ευρύ κοινό στα κράτη μέλη σχετικά με την προσεχή διεύρυνση της Ένωσης. Η δημοσκόπηση της 29ης Μαΐου 2002, στην οποία αναφέρεται, ανέδειξε προπάντων έλλειμμα γνωριμίας των ίδιων τωνποψήφιων χωρών, αν και καταγράφηκε ενδιαφέρον για καλύτερη γνωριμία των μελλοντικών κρατών μελών.

Όπως τονίστηκε στο έγγραφο πουπέβαλε η Επιτροπή στο Ευρωπαϊκό Συμβούλιο της Σεβίλλης, τον πρώτο ρόλο στην ενημέρωση των πολιτών της Ένωσης πρέπει να αναλάβουν οι ίδιες οι κυβερνήσεις τωνποψηφίων και των σημερινών κρατών μελών. Για τον λόγο αυτόν, παράλληλα με τη συνεργασία με τα γραφεία αντιπροσωπείας του Ευρωπαϊκού Κοινοβουλίου στα κράτη μέλη που βρίσκεται σε εξέλιξη, η Επιτροπή δίνει προτεραιότητα στη συνεργασία με τις ενδιαφερόμενες κυβερνήσεις.

Η Επιτροπή εγκαινίασε την στρατηγική της για ενημέρωση σχετικά με τη διεύρυνση τον Μάιο του 2000 διαθέτοντας, για την περίοδο μέχρι το 2006, 150 εκατ. ευρώ για τις σχετικές δραστηριότητες στα σημερινά και στα μελλοντικά κράτη μέλη. Ενώ το 2001 η προτεραιότητα, όσον αφορά την ενημέρωση των πολιτών της Ένωσης, έχει δοθεί στη μετάβαση στο ενιαίο νόμισμα, αναλήφθηκαν, εντούτοις ταυτόχρονα ευρείας κλίμακας δραστηριότητες ενημέρωσης στα κράτη μέλη σχετικά με τη διεύρυνση. Σχετικές λεπτομέρειες περιλαμβάνονται στην έκθεση Εξηγώντας τη διεύρυνση πουποβλήθηκε στην Διοργανική ομάδα για την ενημέρωση τον Μάρτιο του 2002, σύμφωνα με τη δέσμευση που ανέλαβε ο αρμόδιος επίτροπος για τη διεύρυνση ενώπιον του Κοινοβουλίου το Νοέμβριο του 2001. Το έγγραφο αυτό καθώς και άλλες πληροφορίες σχετικά με την εφαρμογή της στρατηγικής για την ενημέρωση βρίσκεται στην ιστοσελίδα της Επιτροπής στη διεύθυνση: http://www.europa.eu.int/comm/enlargement/communication/index.htm.

Η εντύπωση του Αξιότιμου Μέλους, σύμφωνα με την οποία δεν έχει διατεθεί το παραμικρό ποσό για τηνποστήριξη της ενημερωτικής εκστρατείας, δεν ευσταθεί.

Πράγματι, έως τον Ιούνιο του 2002 διατέθηκαν 59,9 εκατ. ευρώ για την εφαρμογή της στρατηγικής για την ενημέρωση προερχόμενα από τους προϋπολογισμούς των ετών 2000, 2001 και 2002 και συγκεκριμένα:

- 29,4 εκατ. ευρώ από το κονδύλιο PHARE B7-030A,

- 28,1 εκατ. ευρώ από το κονδύλιο PRINCE B3-0306/306A,

- 1,6 εκατ. ευρώ από το κονδύλιο B7-410A (Τουρκία),

- 0,8 εκατ. ευρώ από τα κονδύλια B7-0040/1 (Κύπρος και Μάλτα).